Iosif Urs este acuzat că a dat unor candidați subiectele de licență de la Facultatea de Drept din cadrul universității pe care o conduce.

Urs este profesor de Drept, iar în perioada 2007-2013 a coordonat proiectul POSDRU “Prevenirea corupției în educație, prin informare, formare și responsabilizare”, conform datelor din propriul CV.

Este membru onorific în Academia Oamenilor de Știință unde Ecaterina Andronescu este membru fondator.

Nu este pentru prima dată când Urs ajunge în fața procurorilor. La începutul anului, Adevărul scria, sub titlul “Ce beneficii personale au obținut șefii din Armată și Poliție mobilizați să scape un universitar de o sancțiune rutieră”, că o amendă rutieră încasată în 2015 de Iosif Urs ar fi generat o adevărată “mobilizare” a cunoștințelor de rang ale acestuia.

Urs este “cercetător științific de onoare al Academiei Române”, potrivit CV-ului publicat pe site-ul universității.

Iosif Urs este din 2016 președintele Universității Titu Maiorescu din București. În perioada 2012-2016 a fost președintele Consiliului de Administrație al Universității, iar în 2006-2012 a fost rectorul Titu Maiorescu.

Este profesor la Departamentul de Drept privat al universității pe care o conduce și conducător de doctorat în domeniul Drept. Concret, este titular la disciplinele Drept civil. Drepturile reale. Drept civil. Teoria generală a obligațiilor.

Și-a obținut diploma de doctor în 1977, la Universitatea Babeș-Bolyai din Cluj-Napoca, unde a absolvit și Facultatea de Drept, în 1968.

Urs a fost vicepreşedintele Ligii profesioniste de fotbal în 1996 -2014, conform CV-ului său.

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA